ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ప్రభుత్వం రికార్డు స్థాయిలో మూడు కోట్లకు మించి ఎన్-95 మాస్కులను రాష్ట్రాలకు పంపిణీ చేసింది.
1.28 కోట్లకు పైగా పి.పి.ఈ.లు మరియు 10 కోట్ల హెచ్.సి.క్యూ. మాత్రలను కేంద్ర ప్రభుత్వం ఉచితంగా పంపిణీ చేసింది
కోవిద్-19 యొక్క నియంత్రణ మరియు నిర్వహణ కోసం రాష్ట్రలు / కేంద్ర పాలిత ప్రాంతాల ప్రభుత్వాలు నిర్విరామంగా కృషి చేస్తుండగా, హమ్మారిని కట్టడి చేయడానికీ, దాని సమర్థవంతమైన నిర్వహణ కోసం కేంద్ర ప్రభుత్వం ఆరోగ్య మౌలిక సదుపాయాలను బలోపేతం చేయడంలో కీలకమైన పాత్ర పోషిస్తోంది.
కోవిడ్-19 సదుపాయాలను పెంచడంతో పాటు, వారి ప్రయత్నాలకు అనుబంధంగా రాష్ట్రాలు / కేంద్ర పాలిత ప్రాంతాల ప్రభుత్వాలకు కేంద్ర ప్రభుత్వం వైద్య సామాగ్రిని ఉచితంగా అందిస్తోంది. భారత ప్రభుత్వం సరఫరా చేసే చాలా ఉత్పత్తులు ప్రారంభంలో మన దేశంలో తయారు చేయబడలేదు. అయితే, మహమ్మారి కారణంగా పెరుగుతున్న ప్రపంచ డిమాండ్ విదేశీ మార్కెట్లలో వాటి కొరతకు దారితీసింది.
ఆరోగ్యం, కుటుంబ సంక్షేమ మంత్రిత్వ శాఖ ; జౌళి మంత్రిత్వ శాఖ; ఫార్మాస్యూటికల్స్ మంత్రిత్వ శాఖ, పరిశ్రమలు, అంతర్గత వాణిజ్య అభివృద్ధి విభాగం ; రక్షణ పరిశోధన మరియు అభివృద్ధి సంస్థ (డి.ఆర్.డి.ఓ. మరియు ఇతరుల సంయుక్త కృషితో, కోవిడ్ సమయంలో పి.పి.ఈ. లు, ఎన్-95 మాస్కులు, వెంటిలేటర్లు మొదలైన అత్యవసరమైన వైద్య పరికరాలు తయారుచేసి, సరఫరా చేయడానికి దేశీయ పరిశ్రమ వర్గాలను ప్రోత్సహించడం జరిగింది. ఫలితంగా, ‘ఆత్మనీభర్ భారత్’ మరియు ‘మేక్ ఇన్ ఇండియా’ కోసం సంకల్పం బలపడింది. కేంద్ర ప్రభుత్వం సరఫరా చేసిన సామాగ్రిలో చాలా భాగం దేశీయంగా తయారైనవే ఉన్నాయి.
2020 మర్చి, 11వ తేదీ నుండి ఇప్పటివరకు, కేంద్ర ప్రభుత్వం 3.04 కోట్లకు పైగా ఎన్-95 మాస్కులను, 1.28 కోట్లకు పైగా పి.పి.ఈ. పరికరాలను రాష్ట్రాలు / కేంద్ర పాలిత ప్రాంతాలు / కేంద్ర సంస్థలకు ఉచితంగా పంపిణీ చేసింది. వీటితో పాటు, 10.83 కోట్లకు పైగా హెచ్.సి.క్యూ. మాత్రలను కూడా వారికి పంపిణీ చేయడం జరిగింది.
వీటికి అదనంగా, 22,533 ‘మేక్ ఇన్ ఇండియా’ వెంటిలేటర్లను వివిధ రాష్ట్రాలు / కేంద్ర పాలిత ప్రాంతాలు / కేంద్ర సంస్థలకు పంపిణీ చేయడం జరిగింది. వాటిని నెలకొల్పి, పనిచేసే విధంగా చూసే బాధ్యతను కూడా కేంద్ర ప్రభుత్వం వహిస్తోంది.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి : https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు : technicalquery.covid19[at]gov[dot]in ఇతర సందేహాలు, అనుమానాలకు పరిష్కారాలను దిగువ పేర్కొన్న
ఈ మెయిల్ ను సంప్రదించడం ద్వారా పొందవచ్చు : ncov2019[at]gov[dot]in మరియు @CovidIndiaSeva . కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన
ఉచిత హెల్ప్ లైన్ నెంబర్ : +91-11-23978046 లేదా 1075 టోల్ ఫ్రీ ను సంప్రదించవచ్చు. వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
సప్తకోటేశ్వర దేవస్థానం పునర్నవీకరణపై ప్రధానమంత్రి హర్షం
గోవాలోని బిఖోలిం పరిధిలోగల నర్వేలో శ్రీ సప్తకోటేశ్వర దేవస్థానం పునర్నవీకరణపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
దీనిపై గోవా ముఖ్యమంత్రి డాక్టర్ ప్రమోద్ సావంత్ ట్వీట్కు ప్రతిస్పందనగా చేసిన ట్వీట్లో:
“బిఖోలిం పరిధిలోగల నర్వేలో శ్రీ సప్తకోటేశ్వర దేవస్థానం పునర్నవీకరణ ద్వారా మన ఆధ్యాత్మిక సంపప్రదాయాలతో యువత అనుసంధానం మెరుగుపడుతుంది. అలాగే గోవాలో పర్యాటకానికి మరింత ఊపు లభిస్తుంది” అని ప్రధానమంత్రి పేర్కొన్నారు.
(
హోం మంత్రిత్వ శాఖ
జనతాదళ్ యునైటెడ్ మాజీ జాతీయ అధ్యక్షుడు శ్రీ శరద్ యాదవ్ మృతి పట్ల కేంద్ర హోంమంత్రి అమిత్ షా సంతాపం
- శ్రీ శరద్ యాదవ్ మరణం దేశ ప్రజా జీవితానికి తీరని లోటు
- శ్రీ శరద్ యాదవ్, దేశంలో ఎమర్జెన్సీకి వ్యతిరేకంగా ఉధృతంగా పోరాడారు
- పేద, వెనుకబడిన వర్గాల సమస్యలను అనేక వేదికపై లేవనెత్తారు
- అనేక దశాబ్దాల ప్రజా జీవితంలో ఉంటూ వారి సంక్షేమం కోసం కృషి చేశారు
- శ్రీ శరద్ యాదవ్ తన కష్టపడి పనిచేసే స్వభావం, సూత్రాలకు అనుగుణంగా జీవితాన్ని గడిపి స్థిరమైన యత్నాలతో దేశవ్యాప్తంగా తనకంటూ ఒక మంచి శాశ్వత గుర్తింపు తెచ్చుకున్నారు
- ఈ దుఃఖ సమయంలో, ఆయన కుటుంబ సభ్యులకు మరియు మద్దతుదారులకు నా ప్రగాఢ సానుభూతిని తెలియజేస్తున్నాను, భగవంతుడు ఆయన ఆత్మకు శాంతిని ప్రసాదించాలని కోరుకుంటున్నానుః అమిత్ షా
జనతాదళ్ యునైటెడ్ మాజీ జాతీయ అధ్యక్షుడు శ్రీ శరద్ యాదవ్ మృతి పట్ల కేంద్ర హోంమంత్రి, సహకార శాఖ మంత్రి శ్రీ అమిత్ షా తన సంతాపం తెలియజేశారు. దివంగత నేత శరద్ యాదవ్కు నివాళులు అర్పించేందుకు ఈరోజు న్యూఢిల్లీలో ఆయన నివాసానికి వెళ్లి శ్రీ అమిత్ షా ఆయన కుటుంబ సభ్యులకు సానుభూతి తెలియజేశారు. శ్రీ శరద్ యాదవ్ మరణం దేశ ప్రజా జీవితానికి తీరని లోటని అన్నారు. తన దశాబ్దాల ప్రజా జీవితంలో శ్రీ శరద్ యాదవ్, దేశంలో ఎమర్జెన్సీకి వ్యతిరేకంగా ఉధృతంగా పోరాడారు, పేద మరియు వెనుకబడిన వారి సమస్యలను లేవనెత్తారు మరియు అనేక దశాబ్దాల ప్రజా జీవితంలో వారి సంక్షేమం కోసం కృషి చేశారని అన్నారు. తన ఐదు దశాబ్దాల సుదీర్ఘ ప్రజా జీవితంలో శ్రీ శరద్ తన చివరి శ్వాస వరకు సోషలిస్టు ప్రాథమిక సూత్రాలను ముందుకు తీసుకువెళ్లారని అన్నారు.
శ్రీ శరద్ యాదవ్ బీహార్ మరియు భారత రాజకీయాల్లో దశాబ్దాలుగా విలువైన సేవలందించారని శ్రీ అమిత్ షా కొనియాడారు. మధ్యప్రదేశ్లో జన్మించిన శ్రీ శరద్ యాదవ్ తన కృషి, సూత్రాల ప్రకారం జీవితాన్ని గడపడానికి స్థిరమైన ప్రయత్నాలు చేస్తూ దేశవ్యాప్తంగా శాశ్వత ముద్ర వేశారని అన్నారు. "ఈ దుఃఖ సమయంలో, అతని కుటుంబ సభ్యులకు మరియు మద్దతుదారులకు నా ప్రగాఢ సానుభూతిని తెలియజేస్తున్నాను. మరణించిన ఆయన ఆత్మకు భగవంతుడు ఆయన పవిత్ర పాదాల చెంత స్థానం ప్రసాదించాలని కోరుకున్నారు.
ప్రధాన మంత్రి కార్యాలయం
పరాక్రమ్ దివస్ నాడు నేతాజీ సుభాష్ చంద్ర బోస్ కు శ్రద్ధాంజలి ని ఘటించిన ప్రధాన మంత్రి
పరాక్రమ్ దివస్ నాడు నేతాజీ సుభాష్ చంద్ర బోస్ కు ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
ప్రధాన మంత్రి ఒక ట్వీట్ లో -
‘‘ఈ రోజు న, పరాక్రమ్ దివస్ సందర్భం లో, నేతాజీ సుభాష్ చంద్ర బోస్ కు నేను శ్రద్ధాంజలి ని సమర్పిస్తున్నాను. భారతదేశం యొక్క చరిత్ర కు ఆయన అందించిన సాటి లేనటువంటి తోడ్పాటు ను కూడా గుర్తు కు తెచ్చుకొంటున్నాను. వలసవాద పాలన ను ఆయన భీషణమైన రీతి లో ప్రతిఘటించినందుకు గాను ఆయన ను స్మరించుకోవడం జరుగుతుంది. ఆయన ఆలోచనల నుండి ప్రగాఢం గా ప్రభావితులం అయినటువంటి మనం, భారతదేశం విషయం లో ఆయన దర్శించిన దానిని సాకారం చేసే దిశ లో పాటుపడుతున్నాం.’’ అని పేర్కొన్నారు.
మంత్రిమండలి
ఇండియా సింగపూర్ల మధ్య సమగ్ర ఆర్థిక సహకార ఒప్పందం  సవరణకు రెండవ ప్రొటోకాల్కు కేబినెట్ అనుమతి
ప్రధానమంత్రి శ్రీ నరేంద్రమోదీ అద్యక్షతన సమావేశమైన కేంద్ర కేబినెట్, ఇండియా-సింగపూర్ మధ్య సమగ్ర ఆర్థిక సహకార ఒప్పందం సవరణకు వీలు కల్పించే రెండో ప్రొటోకాల్కు వెనుకటి తేదినుంచి అమలులోకి వచ్చే విధంగా ఆమోదం తెలిపింది. సి.ఇ.సి.ఎ పై 2018 ఆగస్టు 24న సంతకాలు జరిగాయి.
(ప్రయోజనాలుః
రెండో ప్రొటోకాల్పై సంతకాలు, ద్వైపాక్షిక వాణిజ్యాన్ని పెంపొందింప చేయడంతోపాటు, ఇండియా-సింగపూర్ల మధ్య ఆర్థిక సహకారాన్ని మరింత బలోపేతం చేయడానికి దోహదపడుతుంది.సిఇసిఎ ను ఇది మరింత ఉపయోగకరంగా తీర్చిదిద్దుతుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వీధి వ్యాపారుల కోసం ప్రత్యేకంగా మొబైల్ యాప్
కేంద్ర గృహ, పట్టణ వ్యవహారాల  మంత్రిత్వశాఖ వీధి వ్యాపారులకు పి.ఎం.స్వనిధి పేరుతో 2023 జూన్ 1న మొబైల్ యాప్ను ఆవిష్కరించింది.
ఈ మొబైల్ యాప్ ద్వారా వీధివ్యాపారులు రుణానికి , పిఎం స్వనిధి పథకం కింద లెటర్ ఆఫ్ రెకమండేషన్ కు దరఖాస్తు చేసుకోవచ్చు. వీధివ్యాపారులు, తమ రుణ దరఖాస్తులు ఏ దశలో ఉన్నాయి, నగదు ఎంత వచ్చింది వంటివి ఈ యాప్ ద్వారా తెలుసుకోవచ్చు.
ఆర్థిక వ్యవహారాల కేబినెట్ కమిటీ 26.04.2022 నాటి నిర్ణయం ప్రకారం, పిఎం స్వనిధి కింద నిర్దేశించిన టార్గెట్ 2024 డిసెంబర్ నాటికి మొదటి, రెండవ, మూడవ రుణాలకు వరుసగా రు 42 లక్షలు, రు12 లక్షలు, రు3 లక్షలు
ప్రధానమంత్రి వీధివ్యాపారుల ఆత్మనిర్బర్ నిధి  పథకాన్ని, వీధివ్యాపారులు తమ వ్యాపారాన్ని తిరిగి ప్రారంభించేందుకు వారికి హామీ లేని వర్కింగ్ కాపిటల్ను సమకూర్చే లక్ష్యంతో తీసుకువచ్చారు.
2023 జూలై 20 వ తేదీ నాటికి ఈ పథకం కింద 50.63 లక్షల రుణాలు పంపిణీ చేశారు. వీటి విలువ రూ 6,492.02 కోట్లు. వీటిని 38.53 లక్షల మంది వీధి వ్యాపారులకు పంపిణీ చేశారు.
పట్టణ ప్రాంతాలలో వ్యాపారం చేసే వీధి వ్యాపారులకు పిఎం స్వనిధి పథకాన్ని అందుబాటులోకి తెచ్చారు. ఈ పథకాన్ని 2022 మార్చి నుంచి 2024 డిసెంబర్ వరకు పొడిగించారు. దీని వల్ల మరింత మంది వీధివ్యాపారులు
ఈ పథకం కిందికి రావడానికి వీలు కలుగుతుంది.
పిఎం స్వనిధి పథకం కింద, స్వనిధి సే సమృద్ధి అంశాన్ని 2021 జనవరి 4న ప్రారంభించారు. వీధివ్యాపారుల జీవన ప్రమాణాలను మెరుగుపరిచేందుకు , లబ్ధిదారులకు అండగా ఉండేందుకు దీనిని ఏర్పాటు చేశారు.
ఈ పథకం లబ్దిదారులను ప్రస్తుతం ప్రభుత్వం అందిస్తున్న 8 సంక్షేమ పథకాలతో అనుసంధానం చేశారు. తద్వారా వారి సంపూర్ణ ప్రగతికి,సామాజిక ఆర్థిక పురోగతికి ఇది ఉపకరిస్తుంది. అనుసంధానం చేసిన పథకాలలో
పి.ఎం. జీవన జ్యోతి బీమా యోజన, పిఎం సురక్ష బీమా యోజన, పిఎం జన్ ధన్ యోజన, ఒక దేశం ఒక రేషన్ కార్డు, పిఎం శ్రమయోగి మాన్ధన్ యోజన, భవన, ఇతరనిర్మాణ వర్కర్ల , జనని సురక్ష యోజన,
పిఎం మాతృ వందన యోజన వంటివి ఉన్నాయి.
ఈ సమాచారాన్ని కేంద్ర గృహ, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈరోజు లోక్సభకు ఇచ్చిన ఒక లిఖిత పూర్వక సమాధానంలో తెలిపారు.
రైల్వే మంత్రిత్వ శాఖ
రైల్వే రంగంలో ఇండియా, బొలీవియా మధ్యన కుదిరిన అవగాహన ఒప్పంద పత్రానికి కేబినెట్ ఆమోదం
బయోసియానిక్ రైల్వే ఇంటిగ్రేషన్ కారిడార్ ప్రాజెక్ట్ కు సంబంధించిన సహకారంపై భారతదేశం, బొలీవియా దేశాలకు మధ్యన కుదిరిన అవగాహన ఒప్పందం పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది.
ఈ ఒప్పందం కారణంగా ఇరుదేశాల మధ్యన సమాచారాన్ని ఇచ్చిపుచ్చుకోవడం, నిపుణుల మధ్యన సమావేశాలు, సెమినార్ల నిర్వహణ జరుగుతుంది. అంతే కాదు ఇరుదేశాలు ఉమ్మడిగా అంగీకరించిన సహకార కార్యక్రమాలు అమలవుతాయి.
ఈ ఎంఓయుపైన 2019 మార్చి నెలలో సంతకాలు జరిగాయి.
మంత్రిమండలి
జాతీయ ఆరోగ్య కార్యక్రమం  ప్రగతి, ఎన్హెచ్ఎం సారథ్య బృందంతోపాటు కార్యక్రమ సాధికార కమిటీ నిర్ణయాలగురించి కేంద్ర మంత్రిమండలికి వివరణ
జాతీయ ఆరోగ్య కార్యక్రమం  ప్రగతి, సరికొత్త చర్యలు, ఎన్హెచ్ఎం సారథ్య బృందంతోపాటు కార్యక్రమ సాధికార కమిటీ నిర్ణయాల గురించి ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలికి అధికారవర్గాలు వివరించాయి.
(ముఖ్యాంశాలు:
గడచిన ఐదేళ్లతోపాటు 2017-18లో జాతీయ ఆరోగ్య కార్యక్రమం కింద సాధించిన లక్ష్యాలు ఇలా ఉన్నాయి:-
1. ప్రసవ సమయంలో మాతృ మరణాలు 2010-12 మధ్య 178 కాగా, ఈ నిష్పత్తి 2014-16 మధ్య 2.7 శాతం తగ్గి 130కి దిగివచ్చింది;
2. శిశు మరణాల నిష్పత్తి 2011లో 44 కాగా, 2016లో 34కు దిగివచ్చింది. ఈ మేరకు 2015-2018 మధ్య వార్షిక తగ్గుదల 8.1 శాతంగా నమోదైంది;
3. ఐదేళ్లలోపు బాలల మరణాల సంఖ్య 2011లో 55 కాగా, 2016నాటికి 39కి దిగివచ్చింది. ఈ మేరకు 2015-16 మధ్య వార్షిక తగ్గుదల 9.3 శాతంగా నమోదైంది;
4. సంతాన సాఫల్య నిష్పత్తి 2011లో 2.3 శాతం కాగా, 2016నాటికి 2.3 శాతం స్థాయికి దిగివచ్చింది. ఈ మేరకు 2011-16 మధ్య వార్షిక తగ్గుదల 1.7 శాతంగా నమోదైనట్లు అంచనా;
అంతేకాకుండా వివిధ వ్యాధుల సంబంధిత ఆరోగ్య సూచీలు కూడా మెరుపడి కిందివిధంగా నమోదయ్యాయి:-
i. మలేరియాకు సంబంధించి వార్షిక పరాన్న జీవుల ఉనికి 2011లో 1.10 కాగా, 2016లో 0.84కు దిగివచ్చింది. అలాగే 2017లో పరాన్నజీవుల ఉనికి 30 శాతానికిపైగా తగ్గటమేగాక మలేరియా సంబంధిత మరణాలు 70 శాతందాకా తగ్గిపోయాయి;
ii. క్షయ  వ్యాధి ఉనికి 2013లో లక్ష జనాభాకు 234 కాగా, 2017నాటికి 204కు తగ్గిపోయింది. అలాగే 2016లో లక్ష జనాభాకు 211గా నమోదైతే, 2017కల్లా 204కు తగ్గింది. అంతేకాకుండా క్షయ సంబంధిత మరణాలు 2016లో లక్ష జనాభాకు 32 కాగా, 2017కల్లా 21కి తగ్గిపోయాయి;
iii. కుష్ఠువ్యాధి పీడితుల సంఖ్యను లక్ష జనాభాకు 1కన్నా తక్కువ ఉంచాలన్న జాతీయ లక్ష్యం నెరవేరింది. ఈ మేరకు దేశంలో కుష్ఠువ్యాధి నిర్మూలన లక్ష్యం సాధించిన జిల్లాల సంఖ్య 2017లో 554 కాగా, 2018 మార్చికల్లా 571కి పెరిగింది;
iv. దేశంలోని అన్ని సమితులలో విషజ్వరం పీడితుల సంఖ్యను 10000 జనాభాకు 1కన్నా తక్కువగా ఉంచాలన్న లక్ష్యం నేపథ్యంలో 2016లో 10వేల జనాభాకు 94గా ఉన్న వ్యాధిపీడిత కేసుల సంఖ్య 2017కల్లా 72 స్థాయికి తగ్గింది.
v. పొగాకు వినియోగ సంబంధ వ్యాధుల సంఖ్యను తగ్గించే దిశగా వివిధ కేన్సర్లు, మధుమేహం, పక్షవాతం, గుండెజబ్బులవంటి 4 ప్రధాన అసాంక్రమిక వ్యాధులు, దీర్ఘకాలిక శ్వాసకోశ వ్యాధుల నియంత్రణ లక్ష్యం నెరవేరింది. ఈ మేరకు పటిష్ఠ చర్యలు తీసుకోవడంతో 2009-10లో 34.6 శాతంగా నమోదైన పొగాకు వినియోగం 2016-17కల్లా 28.6 శాతానికి దిగివచ్చి సగటున 6 శాతం పాయింట్ల మేర లక్ష్యం నెరవేరింది.
పౌర విమానయాన మంత్రిత్వ శాఖ
ఎన్పీఎన్టీ కంప్లైంట్ డ్రోన్ కార్యకలాపాలు సాగించేందుకు వీలుగా 34 గ్రీన్ జోన్ సైట్లలో అనుమతులు
దేశంలో డ్రోన్ కార్యకలాపాలకు సదుపాయాలు కల్పించడం, సులభతరం చేయడం మరియు ప్రోత్సహించడానికి గాను మొత్తం 34 అదనపు హరిత మండలాల్లో "నో-పర్మిషన్-నో-టేకాఫ్"  కంప్లైంట్ డ్రోన్ కార్యకలాపాలకు పౌర విమానయాన మంత్రిత్వ శాఖ అనుమతి ఇచ్చింది. ఈ ఆమోదించబడిన సైట్లలో డ్రోన్ వాడకాన్ని గ్రౌండ్ లెవెల్  పైన 400 అడుగుల వరకు అనుమతిస్తారు. 20 ఫిబ్రవరి 2021 నాటి ఆమోదం పొందిన ఇరవై ఆరు గ్రీన్ జోన్ సైట్లు మరియు 03 ఏప్రిల్ 2020 నాటి ఆమోదం తెలిపిన ఆరు గ్రీన్ జోన్ సైట్లకు తాజా అనుమతించబడి సైట్లు అదనం. డీజీసీఏ ప్రకారం, “ఎన్పీఎన్టీ లేదా‘ నో పర్మిషన్ - నో టేక్-ఆఫ్’ సమ్మతి భారతదేశంలో పనిచేసే ముందు డిజిటల్ స్కై ప్లాట్ఫామ్ ద్వారా చెల్లుబాటు అయ్యే అనుమతి పొందటానికి ప్రతి రిమోట్లీ పైలట్ ఎయిర్క్రాఫ్ట్లకు  తగిన అనుమతులనిస్తుంది. ఇది అవసరమైన ఆమోదాలకు పొందక ముందే డ్రోన్ల వినియోగించకుండా చేసేందుకు అనుమతిస్తుంది. ఈ ఆమోదించబడిన ‘గ్రీన్-జోన్’లలో ప్రయాణించడానికి డిజిటల్ స్కై పోర్టల్ లేదా యాప్ ద్వారా ఈ విమానాల సమయం మరియు గమ్య స్థానం గురించి మాత్రం తెలియజేయాలి. రిమోట్గా పైలట్ చేసిన విమానాల కోసం జాతీయ మానవరహిత ట్రాఫిక్ నిర్వహణ వ్యవస్థగా పనిచేసే ఆన్లైన్ పోర్టల్లో నమోదు చేసుకోవాలని ఫ్రేమ్వర్క్ వినియోగదారులను ఆదేశిస్తుంది. గ్రీన్ జోన్ సైట్లలోని డ్రోన్ విమానాలు మానవరహిత విమాన వ్యవస్థ  నిబంధనలు, 2021 యొక్క వర్తించే షరతులకు అనుగుణంగా ఉండాలి. పేర్కొన్న సైట్లలో ఎన్పీఎన్టీ-కంప్లైంట్ డ్రోన్ల కార్యకలాపాలు నిర్వహించేందుకు వీలుగా తగిన సౌకర్యాలు ఏర్పాటు చేయాలని సంబంధిత రాష్ట్ర ప్రభుత్వాలు, స్థానిక పరిపాలన వ్యవస్థలను అభ్యర్థించడమైంది.
గ్రీన్ జోన్ సైట్ల జాబితా కోసం ఇక్కడ క్లిక్ చేయండి.
ఈశాన్య ప్రాంత అభివృద్ధి మంత్రిత్వ శాఖ
కోవిడ్ అనంతర కాలంలో ఈశాన్య ప్రాంతం భారతదేశంలో ఇష్టమైన పర్యాటక మరియు వాణిజ్య గమ్యస్థానంగా అవతరిస్తుంది: డాక్టర్ జితేంద్ర సింగ్
కోవిడ్ అనంతర కాలంలో ఈశాన్య ప్రాంతం భారతదేశంలో ఇష్టమైన పర్యాటక మరియు వాణిజ్య గమ్యస్థానంగా అవతరిస్తుందని, ఈశాన్య ప్రాంత అభివృద్ధి  శాఖ సహాయ మంత్రి  , పి.ఎమ్.ఓ. సిబ్బంది, ప్రజా పిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్, పేర్కొన్నారు. దృశ్య మాధ్యమం ద్వారా నిర్వహించిన 8వ ఈశాన్య ఉత్సవంలో ఆయన మాట్లాడుతూ, ఈశాన్య ప్రాంతం, తన భారీ సహజ, మానవ నైపుణ్య వనరుల సహకారంతో, భారతదేశం ఆర్థిక శక్తిగా ఎదగడానికి ముందడుగు వేస్తుందని అన్నారు. ఈ ప్రాంతం ఆర్థిక వ్యవస్థకు "కొత్త చోదకశక్తి" గా పనిచేస్తుందనీ, ప్రపంచంలోని ఇతర ప్రాంతాలు వైరస్ బారిన పడినప్పుడు, ఈ ప్రాంతం మహమ్మారి లేకుండా ఉండడం ద్వారా యూరోపియన్ పర్యాటక ప్రదేశాలకు ప్రత్యామ్నాయంగా ఉద్భవిస్తుందని, ఆయన పేర్కొన్నారు.
శేలవులను ఇష్టపడేవారు, వచ్చే సీజన్ నుండి, ఇతర ప్రపంచ పర్యాటక ప్రదేశాల కంటే సహజమైన ప్రకృతి సౌందర్యం కోసం, ఈశాన్య ప్రాంతాన్ని ఖచ్చితంగా ఇష్టపడతారని, డాక్టర్ జితేంద్ర సింగ్, ఆశాభావం వ్యక్తం చేశారు. మహమ్మారి అనంతర కాలంలో వాణిజ్యం ద్వారా మిగతా ప్రపంచం ఆర్థిక పునరుజ్జీవం కోసం ఎదురుచూస్తున్న సమయంలో, భారతదేశానికి నూతన చోదకశక్తిగా ఈశాన్య ప్రాంతం నిలుస్తుందని ఆయన పేర్కొన్నారు.
వెదురుతో సహా అనేక సహజ వనరులు దోపిడీకి గురి అవుతున్న ఈ ప్రాంతం, "ఓకల్ ఫర్ లోకల్" మంత్రాన్ని అమలు చేయడం ద్వారా ప్రధానమంత్రి నరేంద్ర మోదీ యొక్క ఆత్మ నిర్భర్ అభియాన్ ను ముందుకు నడిపించగలదని, ఆయన తెలియజేశారు. కేంద్రప్రభుత్వం, ఇటీవల, ముడి వెదురు వస్తువులపై దిగుమతి సుంకాన్ని 25 శాతం పెంచిన విషయాన్ని డాక్టర్ జితేంద్ర సింగ్, పేర్కొంటూ, ఇది దేశీయ వెదురు పరిశ్రమలైన ఫర్నిచర్, హస్తకళలతో పాటు అగర్ బత్తీ తయారీకి పెద్ద ఎత్తున సహాయపడుతుందనీ, అదేవిధంగా, వెదురును నిర్మాణ సామగ్రిగా ఉపయోగించడాన్ని కూడా ప్రోత్సహిస్తుందని చెప్పారు. దాదాపు వంద సంవత్సరాల నాటి భారతీయ అటవీ చట్టంలో, 2017 సంవత్సరంలో మోదీ ప్రభుత్వం తీసుకువచ్చిన సవరణ గురించి ఆయన ప్రస్తావిస్తూ, దీని ఫలితంగా, వెదురు ద్వారా జీవనోపాధి అవకాశాలను పెంచాలనే ఉద్దేశ్యంతో, ఇంట్లో పెరిగిన వెదురును దాని నుండి మినహాయించినట్లు, తెలియజేశారు.
డాక్టర్ జితేంద్ర సింగ్ మాట్లాడుతూ, రోడ్డు, రైలు, విమానమార్గాల అనుసంధానం పరంగా గణనీయమైన అభివృద్ధి జరిగిందని, ఫలితంగా, ఈ ప్రాంతం వ్యాప్తంగా మాత్రమే కాకుండా దేశవ్యాప్తంగా కూడా వస్తువులు, వ్యక్తుల కదలికలు సులభతరమయ్యాయని, వివరించారు. ఇటీవలి కాలంలో ఈ ప్రాంత యువత మరింత ఆకాంక్షగా మారిందనీ, ఆర్ధిక పరంగా, ఈ ప్రాంతాన్ని మరింత ఉన్నత శిఖరాలకు తీసుకెళ్లడానికి యువత ముఖ్యమైన పాత్ర పోషిస్తుందనీ, ఆయన పేర్కొన్నారు.
ప్రభుత్వం యొక్క "యాక్ట్ ఈస్ట్" విధానం గురించి డాక్టర్ జితేంద్ర సింగ్ ప్రస్తావిస్తూ, ఆగ్నేయాసియా దేశాల పెరుగుతున్న ఆర్థిక వ్యవస్థలకు ప్రవేశ ద్వారంగా ఉన్న ఈశాన్య ప్రాంతం, ఆసియాన్ తో వాణిజ్య, వ్యాపార సంబంధాలను ప్రోత్సహించడంలో, ప్రత్యేక పాత్ర పోషిస్తుందని, పేర్కొన్నారు. ద్వైపాక్షిక సహకారాన్ని, నూతన శిఖరాలకు తీసుకువెళ్ళాలనే ఉద్దేశ్యంతో, ప్రధానమంత్రి శ్రీ నరేంద్రమోదీ “లుక్ ఈస్ట్” విధానాన్ని, “యాక్ట్ ఈస్ట్” విధానంగా మార్చారని ఆయన చెప్పారు.
ఈ సమావేశంలో - అస్సాం, త్రిపుర, మణిపూర్, సిక్కిం ముఖ్యమంత్రులతో పాటు, ఈశాన్య రాష్ట్రాలకు చెందిన సీనియర్ మంత్రులు, ఉన్నతాధికారులు పాల్గొన్నారు. విదేశాంగ శాఖ కార్యదర్శి శ్రీ హర్ష వర్ధన్ ష్రింగ్లా కూడా ఈ సమావేశంలో ప్రత్యేక ప్రసంగం చేశారు.
ఆర్థిక మంత్రిత్వ శాఖ
ఫిబ్రవరి 18, 2022న షెడ్యూల్ చేసిన సెక్యూరిటీ వేలాన్ని రద్దు చేసిన భారత ప్రభుత్వం
భారత ప్రభుత్వ నగదు స్థితిని సమీక్షించిన తర్వాత, రిజర్వ్ బ్యాంక్ ఆఫ్ ఇండియాతో సంప్రదించి, సెప్టెంబర్ 27, 2021 నాటి జారీ క్యాలెండర్ ప్రకారం ఫిబ్రవరి 18, 2022న నిర్వహించాల్సిన అన్ని సెక్యూరిటీల వేలాన్ని రద్దు చేయాలని నిర్ణయించింది. ప్రస్తుత
ఆర్థిక సంవత్సరం ద్వితీయార్థంలో భారత ప్రభుత్వం డేటేడ్ సెక్యూరిటీలను వేలం వేయాలని క్యాలెండర్లో గతంలోనే నిర్ణయించినా
ఇప్పుడు దానిని రద్దు చేసింది.
పెట్రోలియం- సహజ వాయువుల మంత్రిత్వ శాఖ
ప్రధాన పర్యాటక కేంద్రాలలో నూరుశాతం పరిశుభ్ర ఇంధనాల వాడకానికి పిలుపునిచ్చిన కేంద్ర మంత్రి శ్రీ ధర్మేంద్ర ప్రధాన్,
ప్రపంచ పర్యాటక దినోత్సవం సందర్భంగా జరిగిన వర్చువల్ సమావేశాన్ని ఉద్దేశించి ప్రసంగించిన మంత్రి
ప్రపంచ పర్యాటక దినోత్సవం సందర్బంగా కేంద్ర పెట్రోలియం , సహజవాయువులు, స్టీలు శాఖ మంత్రి శ్రీ ధర్మేంద్ర ప్రధాన్ ఈరోజు పర్యాటకరంగం,గ్రామీణాభివృద్ధి అంశంపై జరిగిన వర్చువల్ సమావేశంలో
పర్యాటకశాఖ సహాయమంత్రి  శ్రీ ప్రహ్లాద్సింగ్ పటేల్ తో కలిసి ఆయన ప్రసంగించారు.
పర్యాటక మంత్రిత్వశాఖ చేపట్టిన కొత్త కార్యక్రమం దేఖో అప్నాదేశ్ ను మంత్రి ధర్మేంద్ర ప్రధాన్ ప్రశంసించారు. ఇది స్థానిక సంస్కృతిని, పర్యాటక స్థలాలను ప్రోత్సహిస్తుంది. భారత దేశ సుసంపన్న సంస్కృతి, చరిత్ర, ప్రాచీన అద్భుత నిర్మాణాలు,కట్టడాలు దేశంలో పర్యాటక రంగ అభివృద్ధికి అద్భుత అవకాశాన్నిస్తాయని ఆయన అన్నారు. ప్రపంచాన్ని అంతర్జాతీయ గ్రామంగా మార్చడంలో ఇంటర్నెట్ పాత్ర గురించి ప్రస్తావిస్తూ శ్రీ ప్రధాన్, ఇండియాన్ అంతర్జాతీయ పర్యాటక ప్రముఖ ప్రదేశంగా భారతదేశ స్థాయిని మరింత బలోపేతం చేసేందుకు సాంకేతిక పరిజ్ఞానాన్ని మరింతగా వాడుకోవాలన్నారు.
పర్యాటక పరిశ్రమ ఉపాధి అవకాశాలను సృష్టించేందుకు, మన యువతకు, గ్రామీణ ప్రాంతాలలోని వారికిసైతం సాధికారత కల్పించేందుకు, అద్భుత శక్తి కలిగి ఉన్నదని ఆయన అన్నారు. మనదేశంలోని ప్రతి జిల్లాకు చెప్పుకునేందుకు ఒక చరిత్ర ఉందని, లేదా ఒక మహనీయుడు ఆ ప్రాంతంతో ముడి పడి ఉ న్నారని, 2022 నాటికి భారతదేశం 75 సంవత్సరాల స్వాతంత్య్ర ఉత్సవాలు జరుపుకోబోతున్న తరుణంలో మనం మన స్వాతంత్య్రసమరయోధుల పోరాటస్ఫూర్తిని గుర్తుచేసుకుంటూ మరిన్ని పర్యాటక ప్రదేశాలను తీర్చిదిద్దేందుకు కృషి చేయాలని ఆయన అన్నారు.
పర్యాటకంతో సుస్థిరాభివృద్ధి సాధించేందుకు, అలాగే ప్రధాన పర్యాటక పట్టణాలలో నూరు శాతం పరిశుభ్రమైన ఇంధనాన్ని వాడేందుకు కృషి చేయాలని ధర్మేంద్ర ప్రధాన్ పిలుపునిచ్చారు. ఇది పరిశుభ్రమైన పర్యావరణానికి పాటుపడడమేకాక,పర్యాటకులకు పరిశుభ్రమైన వాతావారణాన్ని కల్పిస్తుందని అన్నారు.
గిరిజన వ్యవహారాల మంత్రిత్వ శాఖ
కనీస మద్దతు ధరతో చిన్న అటవీ ఉత్పత్తుల సేకరణపై రాష్ట్ర నోడల్ ఏజెన్సీలకు సూచనలివ్వండి : ముఖ్యమంత్రులకు కేంద్ర మంత్రి శ్రీ అర్జున్ ముండా లేఖ
చిన్న అటవీ ఉత్పత్తుల  ను కనీస మద్దతు ధర కు కొనుగోలు చేయమని రాష్ట్ర నోడల్ ఏజెన్సీలకు తగు సూచనలు ఇవ్వాలని కేంద్ర గిరిజన వ్యవహారాల మంత్రి శ్రీ అర్జున్ ముండా 15 రాష్ట్రాల ముఖ్యమంత్రులకు లేఖ రాశారు. ఈ రాష్ట్రాల్లో ఉత్తర ప్రదేశ్; గుజరాత్; మధ్యప్రదేశ్; కర్ణాటక; మహారాష్ట్ర; అసోం; ఆంధ్రప్రదేశ్; కేరళ; మణిపూర్; నాగాలాండ్; పశ్చిమ బెంగాల్; రాజస్థాన్; ఒడిషా; చత్తీస్గఢ్; జార్ఖండ్ ఉన్నాయి. కోవిడ్ -19 వ్యాప్తి కారణంగా ప్రస్తుత పరిస్థితి పెద్ద సవాలుగా ఉందని, భారతదేశంలోని దాదాపు అన్ని రాష్ట్రాలు కేంద్రపాలిత ప్రాంతాలు దీని ద్వారా ఏదో ఒక స్థాయిలో ప్రభావితమయ్యాయని కేంద్ర మంత్రి లేఖలో పేర్కొన్నారు. ఈ పరిస్థితిలో గిరిజన వర్గాలతో సహా పేద మరియు అట్టడుగున ఉన్నవారు ఎక్కువగా నష్టపోతారని అన్నారు.
అనేక ప్రాంతాలలో చిన్నతరహా అటవీ ఉత్పత్తులు  / కలప కాని అటవీ ఉత్పత్తులు  చేతికందే కీలక సమయమిది. అందు వల్ల గిరిజన వర్గాల శ్రేయస్సు, వారి ఆర్థిక వ్యవస్థను ఎంఎఫ్పి / ఎన్టిఎఫ్పి ఆధారంగా నిర్ధారించడానికి కొన్ని చురుకైన చర్యలను ప్రారంభించడం అత్యవసరం. వారికి భద్రత కల్పించడం జీవనోపాధిని కల్పించడం బాధ్యత అని కేంద్ర మంత్రి లేఖలో స్పష్టం చేసారు.
పట్టణ ప్రాంతాల నుండి గిరిజన నివాసాలకు మధ్యవర్తుల కదలికను నిరోధించడానికి ఈ చర్యలు చాలా అవసరమని శ్రీ ముండా అన్నారు. తద్వారా గిరిజన వర్గాలలో కరోనా వైరస్ వ్యాప్తి ని ఒక కంట కనిపెట్టే పరిస్థితి ఉంటుందని ఆయన తెలిపారు.
ఈ పథకం కింద ఈ రాష్ట్రాల వద్ద నిధులు అందుబాటులో ఉన్నాయి, అవసరమైతే అదనపు నిధులు గిరిజన వ్యవహారాల మంత్రిత్వ శాఖ అందుబాటులో ఉంచాలి. ఈ రాష్ట్రాల్లోని అన్ని జిల్లా స్థాయి నోడల్ అధికారుల వివరాలను మంత్రిత్వ శాఖతో పంచుకోవచ్చు. ఇంకా ఇతర సహాయం కోసం, భారత గిరిజన సహకార మార్కెటింగ్ ఫెడరేషన్  మేనేజింగ్ డైరెక్టర్ను సంప్రదించవచ్చు అని ఆయన పేర్కొన్నారు.
వన్ ధన్ స్వయం సహాయక బృందాల ద్వారా గిరిజన వర్గాలలో సామాజిక దూరం గురించి అవగాహన కల్పించడానికి గిరిజన వ్యవహారాల మంత్రిత్వ శాఖ కూడా తగు చర్యలను రూపొందిస్తోందని ఆయన అన్నారు.
స్థిరమైన జీవనోపాధి కల్పించే పథకం ప్రధాన్ మంత్రి వన్ ధన్ యోజన . ఇది రాష్ట్రాలలో ఉపందుకొంది. 27 రాష్ట్రాలు, ఒక కేంద్రపాలిత ప్రాంతంలో 3.60 లక్షల మంది గిరిజన సేకరణదారులను భాగస్వామ్యం చేస్తూ 1205 వాన్ ధన్ వికాస్ కేంద్రాలు  మంజూరు అయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 వాక్సిన్ల ఎగుమతి
కోవిడ్ -19 మహమ్మారి ప్రారంభమైనప్పటి నుంచి దాదాపు 150 దేశాలకు పైగా కోవిడ్ -19 సంబంధిత మందులను, ఇతర సహాయాన్ని భారత్ సరఫరా చేసింది.
వాక్సిన్ మైత్రి కార్యక్రమం 2021లో ప్రారంభమైనప్పటి నుంచీ, భారతదేశం 29 నవంబర్ 2021వరకు గ్రాంట్, వాణిజ్య ఎగుమతి లేదా కోవాక్స్ ద్వారా 94 దేశాలకు , 2 ఐరాస సంస్థలకు 723.435 డోసుల కోవిడ్ వాక్సిన్ ను సరఫరా చేసింది.
రెండవ వేవ్ సమయంలో కోవిడ్ -19 మహమ్మారికి వ్యతిరేకంగా పోరాటంలో, 50కు పైగా దేశాల నుంచి కోవిడ్ సంబంధిత పరికరాలు, మందుల రూపంలో మద్దతు లభించింది. ఇందులో విదేశీ ప్రభుత్వాలు సహా, ప్రైవేటు కంపెనీలు, విదేశాలలోని భారతీయ అసోసియేషన్లు, తదితరాలు ఉన్నాయి.
ఈ విషయాలను రాజ్యసభలో మంగళవారం నాడు కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ లిఖిత పూర్వక సమాధానంలో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.28 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 17,087
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,035 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,11,370 కు పెరిగింది.
గత 24 గంటల్లో 2,828 కొత్త కేసులు నమోదయ్యాయి.
రోజువారీ పాజిటివిటీ రేటు 0.60%
వారపు పాజిటివిటీ రేటు 0.56%
గత 24 గంటల్లో చేసిన 4,74,309 కొవిడ్ పరీక్షలతో కలిపి ఇప్పటివరకు 84.97 కోట్ల పరీక్షలు చేశారు.
ప్రధాన మంత్రి కార్యాలయం
కాలం చెల్లిపోయిన ఆలోచనా ధోరణుల భిన్నంగా పయనించడం, కొత్త అన్వేషణలు మన స్టార్టప్ ల పెద్ద ప్రత్యేకత : పిఎం శ్రీ మోదీ
సాధారణ ధోరణుల నుంచి భిన్నంగా పయనించడం, కొత్త అన్వేషణలు ప్రపంచంలోనే అతి పెద్ద స్టార్టప్ ప్రపంచం పెద్ద ప్రత్యేకత అని ప్రధానమంత్రి అన్నారు. “ప్రారంభ్ : స్టార్టప్ ఇండియా అంతర్జాతీయ శిఖరాగ్రం”లో వీడియో కాన్ఫరెన్సింగ్ లో ఆయన మాట్లాడుతూ కొత్త అన్వేషణల ద్వారా స్టార్టప్ లు కొత్త ధోరణులు, కొత్త టెక్నాలజీలు, కొత్త మార్గాల్లో పయనించారన్నారు.
కాలం చెల్లిపోయిన ఆలోచనా ధోరణుల నుంచి వారు పూర్తిగా వేరుపడ్డారని ఆయన చెప్పారు.
భిన్న రంగాలకు సంబంధించి విభిన్న ఆలోచనలతో భారీ సంఖ్యలో నవ అన్వేషణలు రావడంతో ప్రతీ ఒక్కరూ సాధారణ బాటకు భిన్నంగా పయనించడంపై దృష్టి సారించవలసి వచ్చిందని ప్రధానమంత్రి అన్నారు. విభిన్న రంగాలను వారు విప్లవాత్మకంగా మార్చారని ఆయన చెప్పారు. సాంప్రదాయిక వాదం కన్నా తాము చేసే పనిపై వ్యామోహమే ఈ వ్యవస్థను ముందుకు నడిపించిన అంశమని తెలిపారు. ఈ రోజు భారత్ నడుస్తున్న బాటలో “నేను చేయగలను” అనే ధోరణే అధికంగా ఉన్నదని శ్రీ మోదీ అన్నారు.